I april 1883 anlagde den tyske købmand Adolf Lüderitz ved Angra Pequens (senere kaldet Lüderitz bucht) nord for Oranjefloden en handelsstation og erhvervede ved køb et område der omkring.<ref>[https://runeberg.org/nfcj/0334.html Nordisk Familjenok (1920), sp. 608f]</ref> I 1884 på [[Berlinkonferencen]] blev disse områder (sammen med [[Togo]], [[Cameroun]] og [[Tysk Sydøstafrika]] ([[Tanganyika]], fastlandsdelen af det senere [[Tanzania]],) stillet under tysk protektorat.<ref name="NF 609">[https://runeberg.org/nfcj/0335.html Nordisk Familjenok (1920), sp. 609]</ref> Fra en beskeden begyndelse voksede dette koloniforetagende hastigt videre. Tyskerne tog i deres besiddelse kystlandet nordpå til Cunenefloden og strejfede ind i landet, indtil de stødte på boerne. Handelstrafikken med boerne blev imidlertid forhindret, da briterne i 1885 besatte Bechuanaland. Ved en traktat 1890 med Storbritannien fastlagdes grænsen til dette land, og samtidigt bestemtes Oranjefloden som grænse mellem den tyske koloni og Kaplandet. I 1886 havde tyskerne ved en aftale med Portugal reguleret grænsen i nord.<ref name="NF 609"/>
Filosofi Historie Tidligere_riger,_stater,_protektorater,_kolonier_og_lande Foreninger Organisationer